text: Sol·licitud d'ajuts de menjador pel curs 2022/23 - Inici
  Data i hora oficial 29.06.2022 | 18:52
  Sol·licitud d'ajuts de menjador pel curs 2022/23
  Dilluns, 6 de juny de 2022 a les 07:00
  Es podran demanar fins al 24 de juny.
  L'Ajuntament de Matadepera obre el dilluns 6 i fins al 24 de juny el termini per demanar ajuts de menjador escolar de cara al proper curs 2022/23. Les sol·licituds que no es presentin dins d'aquests terminis, es podran presentar del 3 d'octubre fins el 17 de maig de 2023.
  L'ajut el pot demanar l'alumnat matriculat en un centre de la comarca del Vallès Occidental de 2on cicle d'educació infantil (P3 a P5), primària i ESO (sempre que el centre tingui, naturalment, un servei de menjador). El tipus d'ajut que s'atorgarà serà del 70% o del 100% d'acord amb els ingressos de la unitat familiar, criteris socials i familiars, i sempre s'aplicarà sobre el preu del cost del servei. Per qualsevol dubte en relació als ajuts es pot contactar amb el Departament de Benestar Social.
  Les sol·licituds s'han de presentar a l'OAC, demanant cita prèvia, o telemàticament, tot i que per reduir el nombre de preinscripcions presentades físicament, el sistema de presentació preferent de preinscripcions serà el telemàtic. Els tràmits es troben disponibles a l'apartat de DESTACATS de Tràmits i Gestions d'aquesta mateixa web. Per altra banda, el servei OAC360 dona suport a la tramitació telemàtica a través del telèfon 935 955 982 de dilluns a divendres de 8.00 a 20.00 o amb un correu a oac@matadepera.cat